**VYHLÁSENIE O SPRACÚVANÍ OSOBNÝCH ÚDAJOV**

v súlade s Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „**GDPR**“) a v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v platnom znení (ďalej len „**Zákon**“)

**Kandidát na člena Rady Úradu pre verejné obstarávanie Slovenskej republiky:**

**Meno a priezvisko:** .......................................................................................

**Dátum narodenia:** ........................................................................................

(ďalej len ako „**dotknutá osoba**“)

**týmto ako dotknutá osoba** **čestne vyhlasujem, že** **som si vedomý/á toho, že**

**prevádzkovateľ:** Úrad vlády Slovenskej republiky, so sídlom Námestie slobody 1, 813 70 Bratislava, Slovenská republika, IČO: 00 151 513 (ďalej len „**prevádzkovateľ**“)

**za účelom:** zabezpečenia výberu kandidátov na člena Rady Úradu pre verejné obstarávanie Slovenskej republiky menovaných vládou Slovenskej republiky v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“) a v súlade s uznesením vlády č. 726 z 16.11.2022.

* bude spracúvať osobné údaje dotknutej osoby v rozsahu: štruktúrovaný životopis, vlastnoručne podpísané zdôvodnenie kandidatúry na členy rady v rozsahu jednej normostrany textu, čestné vyhlásenie o občianstve Slovenskej republiky, čestné vyhlásenie o spôsobilosti na právne úkony, čestné vyhlásenie o pravdivosti všetkých uvedených údajov, čestné vyhlásenie o splnení podmienky podľa § 187i ods. 25 zákona o verejnom obstarávaní, v spojení s § 143 ods. 3 zákona o verejnom obstarávaní v znení účinnom do 30.03.2022, údaje potrebné na vyžiadanie výpisu z registra trestov, úradne overená fotokópia diplomu preukazujúceho vysokoškolské vzdelanie najmenej 2. stupňa, doklady preukazujúce minimálne 5 ročnú prax vo verejnom obstarávaní (najmä: potvrdenie zamestnávateľa, že sa kandidát na člena rady aktívne zaoberal/zaoberá oblasťou verejného obstarávania), čestné vyhlásenia o odborných znalostiach a požadovanej praxi, odkazy na realizované verejné obstarávania, odborný projekt vypracovaný v rozsahu a na tému určenú komisiou, súhlas s kandidatúrou, ak ide o návrh na kandidáta iný ako na základe vlastného návrhu;
* zverejní na webovom sídle prevádzkovateľa životopis kandidáta;
* zverejnení informácie o vypočutých kandidátoch na člena rady s odôvodnením odporúčania alebo neodporúčania na vymenovanie.

**Právnym základom pre spracúvanie osobných údajov je:**

* **článok 6 ods.1 písm. c) GDPR (§ 13 ods. 1 písm. c) Zákona) -** **spracúvanie osobných údajov je nevyhnutné na splnenie zákonnej povinnosti prevádzkovateľovi,** konkrétne v súlade so zákonom o verejnom obstarávaní;
* **podľa článku 6 ods.1 písm. e) GDPR (§ 13 ods. 1 písm. e) Zákona) -** **spracúvanie osobných údajov je nevyhnutné pri výkone verejnej moci zverenej prevádzkovateľovi,** konkrétne v súlade so zákonom o verejnom obstarávaní.

Rovnako vyhlasujem, že som si vedomý/á svojich práv v zmysle čl. 13 – 21 GDPR a potvrdzujem, že mi boli poskytnuté všetky informácie o právach a podmienkach spracúvania mojich osobných údajov podľa článku 13 GDPR.

V .........................................., dňa: ....................................... .........................................

podpis dotknutej osoby